Greek Legal Document

Category: 78

Content:
114. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ ΔΗΜ. ΕΡΓΩΝ ΚΑΙ ΕΜΠΟΡΙΟΥ Αριθ. Α4 1063 της 29 Μαρτ./3 Απρ. 1989 (ΦΕΚ Β΄  236) Μισθώματα κατοικιών. Έχοντας υπόψη: 1.Το Νόμ. 1558/85 «Κυβέρνηση και Κυβερνητικά Όργανα». 2.Το Π.Δ. 397/88 «περί Οργανισμού του Υπουργείου Εμπορίου». 3.Το Νομ. 1703/87 «Ρύθμιση μισθώσεων κατοικιών» (ΦΕΚ 78/87), όπως τροποποιήθηκε με το άρθρ. 22 του Νόμ. 1810/88 (ΦΕΚ 223/88). 4.Την ανάγκη διατήρησης των μισθωμάτων κατοικιών στα επίπεδα που νόμιμα έχουν διαμορφωθεί, δεδομένου ότι η οικονομική συγκυρία δεν δικαιολογεί αυξήσεις, που θα μπορούσαν να έχουν σαν συνέπεια τη δημιουργία προβλημάτων στον τομέα της ενοικιαζόμενης κατοικίας, αποφασίζουμε: 1.Τα μισθώματα που καθορίζονται από τις διατάξεις του άρθρ. 8 του Νόμ. 1703/87, όπως τροποποιήθηκε με το άρθρ. 22 του Νόμ. 1810/88, εξακολουθούν να παραμένουν και μετά την 1η Απρ. 1989, στο ύψος που έχουν διαμορφωθεί βάσει των διατάξεων αυτών. 2.Κάθε διαφορά που προκύπτει από την εφαρμογή της παρούσας υπάγεται στις διατάξεις της παρ. 1 του άρθρ. 9 του Νόμ. 1703/87. Σελ. 332,072(ε) Τεύχος 1190 – Σελ. 58